Eingabe
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

9057 AD 176 Arsinoite Chr.Mitt. 61

Γαίῳ Καικιλίῳ Σαλουιανῷ τῷ κρατίστῳ δικαιοδότῃ, διαδεχομένῳ καὶ τὰ κατὰ τὴν ἡγεμονίαν, παρὰ Αἰτητῆς Φροντίδος. καθʼ ἣν ἀπέλιπεν, κύριε, διαθήκην Ῥωμαικὴν Γάιος Φαβούλλιος[^a1] Μάκερ οὐετρανὸς ἀπὸ στόλου πραιτωρίου Μεισηνῶν, ἀπέλιπεν κληρονόμον Γάιον Λονγεῖνον Κάστορα συνουετρανὸν ἑαυτοῦ καὶ κατὰ τὴν αὐτὴν διαθήκην δοθῆναί μοι ἠθέλησεν ληγάτου ἀργυρίου δραχμὰς δισχιλίας καὶ σουβρικοπάλλιον ἰδιόχρωμον. οὗτός τε προσερείδων τῇ κληρονομίᾳ καὶ πάντα τὰ ὑπὸ αὐτοῦ ἀπολειφθέντα ἐν ἑαυτῷ ποιησάμενος, ληγᾶτόν μοι μέχρι τούτου οὐ βούλεται ἀποδιδόναι διὸ ἀξιῶ, ἐάν σου τῇ τύχῃ δόξῃ, ἀκοῦσαί μου πρὸς αὐτόν, ὅπως δυνηθῶ τὸ ληγᾶτον ἀπολαβοῦσα τῇ τύχῃ σου διὰ παντὸς εὐχαριστεῖν. διευτύχει. Αἰτητὴ Φροντὶς ἐπιδέδωκα. Γάιος Λονγεῖνος Ἀπολινάριος οὐετρανὸς ἔγραψα ὑπὲρ αὐτῆς γράμματα μὴ εἰδυίας ἔτους ιϛ Φαρμοῦθι ϛ ἀγορανομ [...]

[^a1: Φαβούλλιος | Φα[...][...][...]ιος]